Sam Owen Jansson

Sam Owen JANSSON (naskiĝis la , mortis la ) estis sveda bibliotekisto, kultur-historiisto, muzea asistanto, esperantisto kaj vortaristo. Dum 1941–1972, li ĉefis la biblioteko de la museo Nordiska museet en Stokholmo, Svedio. Jansson estis filo de Sam Jansson (edzigita al Signe Owen, kredeble la patrino de Sam Owen Jansson). Kun du kunlaborantoj li verkis sveda-esperantan vortaron, kaj li tradukis anglan esperantan lernolibron al la sveda.

Sam Owen Jansson naskiĝis la 19-an de marto 1906 en Stokholmo, Svedio. Li iĝis filozofian magistron en 1929, kaj filozofian licenciiston en 1945 (ambaŭ specoj de ekzamenoj) ĉe Stockholms högskola. Kune kun sia patro Sam Jansson, li faris dialektesploradon en Västmanland por la dialekta arkivo en Upsalo. Poste tio li kunlaboris en kultur-historia censado komencita en 1926 ĉe Nordiska museet, ’La nordia museo’, kaj daŭris labori tie. Li komencis labori en la librejo ekde 1933, kaj iĝis librejestro en 1942. En 1945, li ankaŭ iĝis intendanton ĉe la museo.

Kiel sia patro, li laŭ EdE estis esperantisto de 1921. Li iĝis sekretario, kaj poste prezidanto, de la Esperantoklubo de Stokholmo. Jansson prilaboris svedan eldonon de angla esperanta lernolibroLaŭ EdE li faris tion kune kun sia patro, tamen nur Sam Owen Jansson estas menciita en Libris de Montagu Christie Butler, kiu aperis en tri eldonoj en 1925, 1928 kaj 1934 (entute 12 000 ekzempleroj).

En 1934 aperis lia sveda-esperanta vortaro verkita kune kun Frits Lindén kaj Birger Gerdman. Ĝin suplementis Ebbe Vilborg en 1975. Kiam ĝi aperis, la vortaro anstataŭis la samspecan, sed nur duone ampleksan de Gustav Henrik Backman de 1919. Krom el svedaj antaŭuloj ĝi precipe ĉerpis el Plena Vortaro (SAT 1930) kaj el la Enciklopedia Vortaro Esperanta-Germana de Eugen Wüster. Ĝia posteulo estas la sveda-Esperanta vortaro de Ebbe Vilborg de 1992 kun ĉirkaŭ 50 000 kapvortoj.

Krom tio, li verkis libroj, pluraj pri historiaj mezur-sistemoj, interalie la norma Måttordbok de 1950, vortaro pri svedaj mezur-vortoj antaŭ la metra sistemo. Inter 1938–1942, li redaktis la gazeton Svenska museer, ‘Svedaj museoj‘. En la gazeto Folkminnen och folktankar li aperigis en tri artikoloj 1939–1943 bibliografion de sveda literaturo pri folkloro 1931–1939.

Jansson edziĝis kun Menda Erenberg de Estonio en 1935.

 Komentoj 
Ĉirkaŭ 20 000 kapvortoj 1934, 576 p., 18×12 cm
Supplement till Svensk-Esperantisk Ordbok, ĉirkaŭ 9 300 kapvortoj, 210 p., 21×14 cm [1]
La reta kopio de Enciklopedio de Esperanto (EdE) tamen diras «pos­te rez. [sic!] de Stokholma EG»

 Fontoj 
Notu ke kelkaj partoj de la teksto ŝajne estas prenita alieloke.

 Sam Owen Jansson en la sveda enciklopedio Nationalencyklopedin
 Svenska män och kvinnor, 1942–1948
 Jansson, Sam Owen en Enciklopedio de Esperanto, 1934
 Libris: Svensk-esperantisk ordbok, Måttordbok: svenska måttstermer före metersystemet, serĉadoj: sam owen jansson, sam owen jansson esperanto

 Eksteraj ligiloj 
 Libroj de Sam Owen Jansson en la Kolekto por Planlingvoj kaj Esperantomuzeo

Kategorio:Svedaj esperantistoj
Kategorio:Esperanto-vortaristoj